През 1923 година селото е обезлюдено. Правителството на Гърция извършва репресии върху жителите на Чеча, избивайки или прогонвайки негръцкото население. Жителите на Пепелаш емигрират в селата Тайфуркьой (област Чанаккале, община Галиполи), Тойбелен и Коджапънар (вилает Балъкесир), както и в село Йени Сьольос (вилает Бурса, окръг Орхангази) - Турция. През 1927 година името на селото е сменено от "Пепелес" ("Πεπελές") на "Мирсинерон" ("Μυρσινερόν"). През 1928 година в Пепелаш са заселени 24 гръцки семейства с 84 души - бежанци от Турция. През 1940 година в селото живеят 99 души. Селото е отново обезлюдено в периода 1940-1949 година по време на Втората световна война или по време на Гражданската война в Гърция.